cyanic-selkie/wikianc huggingface dataset:
Серьбохорватьска Вікіпедія
Серьбохорватьска Вікіпедія (Srpskohrvatska Wikipedija, Српскохрватска Wикипедиа), Хорватосерьбска Вікіпедія (Hrvatskosrpska Wikipedija, Хрватскосрпска Wикипедиа) — серьбохорватьскоязычна часть Вікіпедії. Була створїня 16. януара 2002 року.
Днём 1 2023 року Серьбохорватьскый оддїл Вікіпедії обсягує  NaN статьиs. Зарегистрированы NaN участникs, з них  учинили даяку операцію за послїдны 30 днї. Обще число оправ выносить.
Одказы
Катеґорія:Языковы верзії Вікіпедії Катеґорія:Славяньскы Вікіпедії
Австралазия
Австралазия, Australasia — регион, обсягаючый Австралию, Новую Гвинею, Новый Зеланд и прилеглы ку ним островы Тихого океана.
Термин понукнув Шарл де Бросс в Histoire des navigations aux terres australes (1756) и е он поуживаный переважно в англоязычных державах, поза тыма стрѣчать ся лем зрѣдка.
Референції
Катеґорія:Австралия и Океания
Августин Штефан (1877–1944)
Августин Штефан Stefán Ágoston, * 25. мая 1877, Ботар, Мадярске кральовство – † 2. августа 1944, Рахово, Мадярске кральовство — правник, державный урядник, политичный дѣятель русинской народной ориентации на Подкарпатской Руси.
Погляд на русинскый язык
В року 1937 Августин Штефан быв участником дискузии о напрямѣ вывоя русинского языка и обстойовав розвой языка, основаный на мѣстной шпецифицѣ.
Референции
Катеґорія:Державны урядници Катеґорія:Русиньскы політіци Катеґорія:Русиньскы правници Катеґорія:Посланцьове парламента
Йосиф Архий
Йосиф (Иванов) Архий, *20. фебруар 1920, Радванка, Чехословакия – †3. апрѣль 1996, Ужгород, Украина — педагог, подкарпатскый поет.
Литературна творба
Йосиф Архий зачав публиковати свои поезии, писаны по русскы в новинках Карпаторусский голос, Русское слово, зборнику Наканунѣ (1941). В року 1941 вышла его властна поетична зберька С полетом дней. Од року 1942 зачав писати по украинскы и публиковав свою творбу в новинцѣ Литературна недѣля тай иншых выданях. В року 1943 Подкарпатске Общество Наук спонзоровало выданя колективной поетичной зберкы Перед сходом трьох авторох, Й. Архия, Ю. Барвѣнка (Ю. Керекеша) и К. Вершана (К. Галаса), котры зачали писати по украинскы. Лем една мадярска новинка позитивно оцѣнила тоту зберку, а была то социал-демократична Népszava. В Литературной недѣли появили ся тыж его курты повѣданя Парцелы (1942), Петро Гринюк (1943), критична статья Поезія (1944), переклад верша Гете, (1944). В совѣтской добѣ лишив ся поезии, хоть зрѣдка его поезии появили ся в ретроспективных антологиях (1965, 1974). В року 2005 вышло посмертне выданя Й. Архия Чуття вогненне молоде.
Референції
Катеґорія:Русиньскы педаґоґы Катеґорія:Русскоязычны писателе Катеґорія:Украинскы писателе
Иван Силвай
Биография
По зачаточной домашной выуцѣ, за еден учебный рок 1846/47 закончив елементарну школу в Унгварѣ, и поступив до тогды еще шѣстькласной прогимназии (algimnázium) там же, котру закончив в року 1854. Повный, восямкласный, курс гимназии закончив в Сатмарѣ в року 1856, де склав матуру. Теологичне образованя продовжив на Пештянской семинарии, днесь богословска факулта Будапештской универзиты (1856-1860). Року 1862 оженив ся. Мав 10 дѣтей, з них четверо умерли в молодом вѣку. Сын Сион Силвай записав ся до истории русинской културы яко драматик, малярь, композитор и хормайстер.
Року 1870 зачав свою писательску чинность опубликованьом сатиры Крайцарова соната в Свѣтѣ, з чим ся наразив епископови Панковичови.
Священничу службу зачав в Сусковѣ. В року 1881 достав фару Турѣ Реметы. В року 1899 перенесеный до Нового Давыдкова, де служив до смерти.
Творба
Иван Силвай свои творы публиковав в периодичной пресѣ: Церковная газета, Свѣтъ, Новый Свѣтъ, Карпатъ, Слово, в каждорочных календарях - мѣсяцословах. В року 1875 в журналѣ Славянскій сборникъ, Санкт-Петербург, появив критичну статью Положеніе угорскихъ русскихъ подъ управленіемъ Стефана Панковича, епископа Мукачевскаго, де говорив о политицѣ помадярщѣня в епархии. В року 1891 в журналѣ Живая старина в Санкт-Петербургу опубликовав етнографичну роботу Свадебные обряды в Угорской Руси. За живота были опубликованы лем двѣ его книгы: Другый свѣт (в двох томах, 1898) и Пѣсенник (1903).
Иван Силвай лишив по собѣ шѣсть объемны рукописны томы. Четыри захранили ся в архивѣ фолклористы и литературознателя Петра Линтура. Они послужили жерелом про посмертны выданя. В Ужгородѣ в року 1938 окремов книжков была выдана Автобиография, друга посмертна книжка Собраніе сочиненій вышла в року 1941. В року 1957 редакторы Иван и Андрей Шлепецкы в Пряшовѣ выдали обширнѣйшый том з его творбы под назвов Избранные произведения.
Педагогы зазначають велику цѣнность книгы казань Другый свѣт не лем як религийных поучовань, але як фактора формованя образовного уровня русинского народа, усвѣдомлѣня его великых можности и природных прав жити, як иншы великы народы.
Друга робота, котра мать велике историчне, фактографичне, публицистичне значѣня — Автобиография. Фактичный опис авторового живота там занимать зовсѣм скромне мѣсто, але найвеце автор подавать читательови опис епохы, образы вызнамных дѣятелей, погляды на народность, сполоченство, язык и литературу.
Нагорный Карабах (автономна область)
Нагорнокараба́шска автоно́мна о́бласть (НКАО) ( Дағлыг Гарабағ Мухтар Вилајәти/Dağlıq Qarabağ Muxtar Vilayəti, Լեռնային Ղարաբաղի Ինքնավար Մարզ) — автономна область, бывша в роках 1923—1991 частьов Азербайджанской ССР, обывана переважно етничныма Арменами.
История
Од року 1805 (а дефинитивно од 1813) Карабахске ханство было под владов России. По револуции 1917 националисты, подтриманы заграничнов интервенциев, спровоковали меджиетничны конфликты. Совѣтска влада, установлена в Карабаху в маю 1920, рѣшила проблему так, же 7. юла 1923 створила Нагорнокарабашску автономну область (НКАО) на територии Азербайджанской ССР. Отдѣлена од Арменской ССР на западѣ Карабахскым гребеньом, НКАО так ся стала меншинсков енклавов вдну Азербайджана и спокойно ся розвивала за многы десятьроча совѣтской влады.
Але в року 1988 етничны Армены Нагорного Карабаха имили ся агитовати за передачу своей области под юрисдикцию Армении, против чого остро выступили як Азербайджанска ССР, так и централна влада СССР. Выострѣня конфликта донутило централну владу од 20. януара 1989 призоперти функции областной влады и нарядити в НКАО шпециалну администрацию из Москвы, хоть формално статус автономии не быв скасованый.
26. новембра 1991 Верховна Рада Азербайджана прияла рѣшѣня о скасованю НКАО. . Понеже Комитет Конштитучного дозора СССР выголосив тото рѣшѣня неконштитучным, формално НКАО екзистовала до роспада СССР 26. децембра 1991.
Административно автономная область была роздѣлена на:
Обывательство
Обывательство области в зачатку 1920-х переважно было арменске (cca 95%), а лем незначна часть была азербайджанска  (cca 5%). За рокы екзистованя НКАО частка Арменох упала од 94,7% до 76,9%, при том частка Азербайджанцьох выросла на четыре раз векшу, од 5,1% до 21,5%, што указуе на културны и економичны тяжкости, до котрых ся мѣстне арменске обывательство достало под совѣтскым азербайджанскым проводом и котры го вели ку емиграции до Армении и до Баку.
В городах (Степанакерт, Шуша) и мѣстечках жие cca 48% обывательства.
Газдовство
Промысел стоить на выхоснованю мѣстных сыровин. На 1. мѣстѣ потравиновый конарь: главнѣ винарство (Степанакерт, Гадрут, Мартуни, Мардакерт, Аскеран, Ленинаван, Красный Базар) и маслосырна продукция. Розвитый лѣсный и деревопромысел, выроба бутору, выроба ставебных материалох. Важным продуцент тыж Степанакертска електротехнична фабрика. Централный город мать ай великый шовковый комбинат, обувну, коверцьову и одежну фабрикы. В купельовом городѣ Шуша — фабрика восточных музичных инштрументох.
Референции
Катеґорія:Кавказ Катеґорія:СССР
ISBN
ISBN — International Standard Book Number — меджинародный штандартный код книгы, што ю еднозначно идентификуе, циже не може быти инша книга з такым кодом. Далше выданя той самой книгы мусить достати новый код ISBN (окрем додаточного наклада без жадных змѣн). То саме выданя в твердой обкладцѣ и в мягкой обкладцѣ мусять мати окремы коды ISBN. Таксамо полиграфичне и вебове выданя мусять быти з окремыма кодами. Коды ISBN были заведены в року 1970. Код ISBN мать быти умѣщеный на реверзѣ титулового листа в нижном лѣвом кутѣ, але може быти тыж еще дублованый инде.
Бюрократична организация
Кажда держава-участничка мать свою националну агенцию, котра веде регистрацию книг, выдавать коды ISBN и формуе потребны про то кодификаторы.
Штруктура кода ISBN
До року 2007 коды были 10-циферны, од року 2007 суть 13-циферны. 13-циферный код ISBN е унификованый зоз смугокодом товара.
В 13-значном кодѣ первы три цифры суть 978 (зарезервованы суть еще 979). Тоты цифры не значать нич инше, лем то же товаром е книга. За тыма цифрами, оддѣлены од себе чарков, слѣдують четыры групы цифр, котры идентификують конкретне выданя.
Поужитя вариабилной довжкы кода в штруктурѣ (окрем контролной цифры, котра все лем едноцифрова) застачать добру приспособивость до потреб каждой державы-участничкы. Ту суть илустративны примѣры:
Про 13-цифровый код
s = 9×1 + 7×3 + 8×1 + 0×3 + 3×1 + 0×3 + 6×1 + 4×3 + 0×1 + 6×3 + 1×1 + 5×3 =  9 +  21 +   8 +   0 +   3 +   0 +   6 +  12 +   0 +  18 +   1 +  15   = 93 93 / 10 = 9 остаток 3 10 – 3 = 7 (контролна цифра доповнять суму так, жебы ся дѣлила на 10 без остатка)
Циже контролна цифра буде 7, а цѣлый 13-цифровый код ISBN 978-0-306-40615-7.
Осло-фйорд
Осло-фйорд (Oslofjorden) — залив в юго-восточной части Норвегии, простертый на 102 км од морскых проливох Каттегат и Скагеррак на югу и до главного мѣста — Осло, на сѣверѣ. Выход из фйорда означують два маякы: Торнбьорнскьер (норв. Torbjørnskjær) на востоку и Фердер (норв. Færder) на западѣ. Залив дѣлить ся узкым проливом Дребакзундет (норв. Drøbaksundet) на внуторный и вонкашный.
ISBN
Про старый 10-цифровый код
Напримѣр, контролну цифру ISBN-10 про код 0-306-40615-? вырахуеме так: Додавши 2 ку 130 достанеме число, котре ся дѣлить без остатка на 11 (132 = 12 x 11) − лем тото число в диапазонѣ од 0 до 10 е валушне. Зато контролна цифра мать быти 2, а комплетный код ISBN 0-306-40615-2. Кедь е потребне додавати 10, жебы задоволити варунок дѣлѣня на 11 без остатка, тогды за контролну цифру пишуть 'X'.
Осло-фйорд
Наперек назвѣ, Осло-фйорд нее фйордом в геологичном смыслу слова. В первом тысячлѣтю по Р.Х. называв ся заливом (норв. Viken); етимология нынѣшной назвы непозната.
Обывательство
На берегах Осло-фйорда жиють 1,96 миллионы людей.
ISBN
Референции
Катеґорія:Идентификация
Осло-фйорд
Обывательство
Хоть Осло-фйорд мать соткы обываных островох, векшина тутешного обывательства жие на материкови.
Природа и клима
Во внуторной части фйорда суть залѣснены плохы.
В Осло-фйордѣ занотована найвысша середньорочна теплота в Норвегии: 7,5°C. Найстуденѣйшый мѣсяць — фебруар (-1,3°C), найтеплѣйшый — юл (17,2°C). Островы серед фйорда — найтеплѣйшы в Норвегии, што давать можность про некомерчне пестованя садовины.
История
Доисторичны селитвы в околици Осло-фйорда належать ку камяной и бронзовой добѣ. Правѣ ту были найдены три найлѣпше захованы кораблѣ викингох.
На березѣ залива познатый малярь Едвард Мунк арендовав коттедж и штудию; Осло-фйорд мож видѣти на даколькых его образах, меджи тыма и на прославеном — «Крик».
9. апрѣля 1940 фйорд став ся боиском меджи норвежскым гарнизонным войском и нѣмецков десантнов группов. Комендант крѣпости Оскарсборг, полковник Ериксен, росказав обстрѣляти з 280-мм канонох тяжкый крижник «Блюхер», коли тот заходив до внуторного фйорда из пролива Дребакзундет. Крижник скоро затопив ся, а иншы нѣмецкы кораблѣ одтягли ся до вонкашного заливу. Так могла норвежска сторона евакуовати кралевску фамилию, народне богатство, владу и парламент и створити владу на выгнаню в часѣ Другой Свѣтовой войны.
Референции
Катеґорія:Фйорды Катеґорія:Заливы Катеґорія:Норвегия
Еден фон Горват
Еден фон Горват, родж. Edmund Josef von Horváth, *9. децембер 1901, Фиуме, Мадярске кральовство〈теперь Риека, Хорватия〉– †1. юн 1938, Париж, Франция — австромадярскый драматик и прозаик, котрый писав под псевдонимом Ödön von Horváth, еден з первых антифашистичных писательох в Германии.
Фйорд
Геологично фйорд — довгый узкый, кривулястый и глубокый зарѣз до береговой линиии зоз стромыма берегами або скалами, вытворѣня котрых причинила леднякова ерозия и тектоничны процессы.
Еден фон Горват
Творба
Его первы гры указують запаленость ку людовой културѣ и политичной истории Германии (Revolte auf Côte 3018, 1927 〈Повстаня на котѣ 3018〉Die Bergbahn, 1929 〈Горска желѣзниця〉), але неодовго переростать она в неспокой перед наростаючов габов фашизма и упадком моралности, котрый ку тому приспѣвав. Его найважнѣйшы гры о самодоволных маломѣщанах и недыбавых, але успѣшных нацистах: Italienische Nacht, 1930 〈Талиянска ночь〉и Geschichten aus dem Wiener Wald, 1930 〈Повѣдкы из Вѣденьского лѣса〉принесли му великый успѣх и награду Клайста в року 1931.
Интересны факты
В року 1933 националсоциалисты зачали преслѣдовати своих противникох. 10 мая публично спалили понад 20 тысяч книг «нежаданых» авторох, Еден фон Горват быв шиканованый в пресѣ, его гра Glaube, Liebe, Hoffnung (Ein Totentanz), 1932 〈Вѣра, любовь, надѣя (Малый танець смерти)〉была выказана зо вшиткых сцен Германии. Многы писателѣ утѣкали до загранича, зачало ся и его утѣканя по Европѣ. В тых тяжкых часох многы глядали утѣшѣня и надѣю у ворожок. В Амстердамѣ еден ясновидець му повѣв лем тото: «Мусите ити до Парижу, и то нараз. Там на Вас чекать рѣшаючый поворот живота!» Еден фон Горват быв глубоко захваченый тыма словами, бо лем даколько дны перед тым достав писмо од голивудского режисера Роберта Сьодмака, же любив бы нафилмовати его роман Jugend ohne Gott, 1937 〈Молодежь без Бога〉та ци не могли бы они обговорити тото подробно в Парижу? Фон Горват быв скептичный: уже вельо режисеры перед тым давали му пусту надѣю, а нич з того. Их встрѣча мала ся одбыти 1. юна 1938. Фон Горват быв тот день нервозный и неспокойный, од рана быв на ногах, обходив вшиткых своих приятельох, котры там жили, але нигде ся не задержав надовше. В тот день в Парижу была читава буря, и пророцтво ся справдило, але рѣшаючов подѣев стала ся смерть писателя, забитого одломленым конарьом з дерева.
Фйорд
Взник фйордох
Поважуе ся, же фьорды взникли в ледовой добѣ, перед 110 тыс. — 12 тыс. роками, коли климатичныма перемѣнами топили ся леды и пересували ся громадны ледовы поля, або суть розломами земной коры, котры мають тектоничну природу.
Еден фон Горват
Референции
Катеґорія:Мадярскы писателе
Фйорд
Интересне о фйордох
Фйорды суть единечныма вытворами природу и популарныма туристичныма объектами. Два норвежскы фйорды, Гайрангер-фйорд и Нерей-фйорд од року 2005 суть включены до Списку свѣтового наслѣдства UNESCO.
Кораловы гребенѣ
В конци 2000-х были объявлены кораловы гребенѣ вздовж дна норвежскых фйордох. Такы гребенѣ были найдены од сѣвера Норвегии до юга. Поважуе ся, же морскый живот на кораловых гребенях — една з найважнѣйшых причин, про котры норвежска прибережна акватория така прекрасна рыболовна зона. Понеже тото объявлѣня цѣлком нове, еще нее достаточно проштудоване. На тых гребенях суть тысячѣ форм живота, яко планктон, коралы, морскы анемоны, рыбы, дакотры виды цап и много всякого иншого. Векшинов суть адаптованы до живота под велькым тиском стовпа воды над собов а тыж в повной темнотѣ глубокого моря.
Шкеры
На тихоокеанском березѣ Сѣверной Америкы такый храненый внуторный проход веде од Ванкувера, Вашингтон (штат), США через Британску Колумбию, Канада, до Скейгвей, Аляска. Еще еден шкеровый охраненый проход довжков 800 км тягне ся од пролива Магеллана на сѣвер вздовж западного берега Южной Америкы.
Референции
Катеґорія:Земны утворы
Ладислав Мнячко
Ладислав Мнячко (*29. януар 1919, Валашске Клобоуки – †24. фебруар 1994, Братислава) быв словацкый писатель и всесторонный публициста, найвецей перекладованый словацкый писатель, чии книгы вышли в 26 языках.
Биография
Дѣтство и молодость пережив в Мартинѣ, выучив ся за апатикаря и продавав в апатицѣ. В року 1939 по розбитю Чехословакии пробовав утѣкнути раз до СССР, а пак на Запад. При пробѣ перейти границю райха быв арештованый и посланый до концентрачного лагра на нучены роботы. З лагра ся му подарило утечи, вернув ся на Мораву и брав участь в партизанском руху. По войнѣ вступив до комунистичной партии и в роках 1945–1953 быв ангажованый во ведучых комунистичных новинках Руде право (редактор) и Правда (новинарь), а в роках 1954–1966 — быв корешпондентом во многых европскых и азийскых штатох.
Але з часом стратив ентузиазм ку комунизму и став ся его противником, за што быв перзеквованый. По интервенции Варшавского пакта до Чехословакии Мнячко емигровав до Австрии 28. августа 1968, подля его слов, навсе ся вылѣчив з илузии о приятельствѣ и союзництвѣ зо Совѣтскым Союзом. Оселив ся недалеко од чехословацкой границѣ, на што комунистична влада реаговала истерично: быв збавленый гражданства, вылученый зо Сполку писательох, его книгы были заказаны, одобраны з библиотек и продажу, его имя было вычищено з учебникох. По падѣ комунистичного режима в року 1989 вернув ся до Чехословакии.
Быв против роздѣлу Чехословакии, а як ся тото стало, в року 1993 одышов навсе до Прагы. Умер в часѣ куртого визита до Братиславы.
Творба
Мнячко найвекшу познатость зыскав автобиографичным романом Смерть ся кличе Енгельхен (1959) о партизанском одбою в часѣ Другой свѣтовой войны. Роман вышов в 15 языках, в том числѣ по англицкы (1961).
Референции
Катеґорія:Словацкы писателе Катеґорія:Словацкы драматици
Біляївський район (Одеська область)
Біляївський район (укр. Біляївський район) є район на Україні у Одеській области. Мать розлогу 1496 км² і 94 015 жытелїв.
Катеґорія:Біляївський район Катеґорія:Районы Одеской области
Пруссия
Пруссия ( Preußen, Borussia, Prutenia) — в истории Середньой Европы то быв штат, котрый екзистовав в роках 1525–1947. Спочатку то была держава Тевтонского ордена на юговыходных берегах Балтицкого моря, котра в середновѣку достала ся под нѣмецку и польску владу. Ей главным городом быв Кенигсберг. Од року 1701 ту было Кральовство Пруссия. Од року 1871 ся ту створило Нѣмецке цѣсарство (1871–1918) з главным городом Берлин под владов династии Гогенцоллернох. По падѣ династии Гогенцоллернох (1918) на его мѣстѣ взникла наступницка держава Веймарска република зоз Вольным штатом Пруссия (Freistaat Preussen). По поражцѣ Германии в Другой свѣтовой войнѣ она была политично реорганизована договором витязных союзных держав в року 1947, наслѣдком котрого Пруссия была ликвидована.
Походжѣня Прусох
Автохтонны Прусы, были переважно ловцѣ и скотаре, их язык належав ку балтицкой групѣ индоевропскых языкох. Тоты давны Прусы были звязаны з Латвийцями и Литовцями, и их племена жили меджи рѣками Висла и Нѣман, в долном току. Их сполоченска организация была лѣвка, и они были поганы. В XIII. сторочу з благословлѣня Папы их землѣ были колонизованы Поляками з помочов крижарского Тевтонского чину и в наступных сторочах Прусы были асимилованы и говорили по нѣмецкы.
Створѣня прусской державы
Од останку XIV. стороча наростать одпор славян и побалтскых народох против експанзии Тевтонского чину. В року 1385 наслѣдком Кревской унии литовскый князь Ягайло став ся польскым кральом, и польско-литовске войско по рядѣ войн дефинитивно поразило Тевтонох в Грюнвалдской битцѣ 1410. По далшой Тринадцятьрочной войнѣ (1454—1466) землѣ Тевтонского чину на запад од Вислы (тзв. Кральовска Пруссия) одышли под владу польской коруны, котра вышла на берегы Балтицкого моря, а на выходных землях утворило ся тевтонска Пруссия з главным городом Кенигсберг, в статусѣ вазала польской коруны. Так в нижном току Вислы утворив ся клин переважно польскоязычной територии, роздѣляючый нѣмецкоязычны землѣ на западѣ и на выходѣ.
Герцогство Пруссия
Тевтоны могли ся дале росширяти на выход, але новодобыты землѣ мали оддавати под владу польскому кралю. Од року 1501 великы магистры Тевтонох одрекли складовати вазалску присягу польскому кралю. Але по польско-тевтонской войнѣ 1519–1525, котру програли, великый магистер Албрехт Старший (Гогенцоллерн) в року 1525 приняв лутеранство и секуларизовав выходну Пруссию, што однынѣ стала ся наслѣдным герцогством з главным городом Кенигсберг. В року 1618 тота династична линия ся урвала, и Герцогство Пруссия перешло до властности бранденбургскых курфюрстох з рода Гогенцоллернох. В року 1641 курфюрст Фридрих Вилгелм I. (панованя: 1640–1688) пришов до польского краля Владислава IV Ваза и склав вазалску присягу за Герцогство Пруссия. В наступных роках герцогство окуповала Швеция, и в януарѣ року 1656 курфюрст достав право феодалной властности на герцогство од шведского краля, котрый пак в новембрѣ 1656 оддав му герцогство до повной суверенной властности. В року 1657 польскый краль подтвердив тото дарованя. Так династия Бранденбургскых Гогенцоллернох стала ся сувереном над Герцогством Пруссия, что чинило основу про ей далше возвышѣня до ранга кральох. За свои успѣшны державницкы чины курфюрст достав прозывку «Великого курфюрста» и познатый як Фридрих Вилгелм Великый.
Кральовство Пруссия
Найвекшым успѣхом Фридриха III. (панованя: 1688–1713), сына Великого курфюрста, было то, же му ся удало зыскати кральовску титулу и 18. януара 1701 в Кенигсбергу дав ся коруновати яко Фридрих I., краль Пруссии. Надале, хоть Бранденбургскы землѣ Гогенцоллернох зоставали в Священной Римской империи и под высшов владов ей императора, неодовго на практицѣ зачали быти трактованы як належны ку Кральовству Пруссия, а не окремы од него.
Зачаток кральовства числять од року 1701, хоть официално таку назву оно достало позднѣйше. Его невелика територия при абсенции всякых природных богатств и полога в самом центрѣ Европы вели ку военско-бюрократичному характеру штату з великов рольов войска. В наступных войнах Пруссия росширила свои землѣ.
В року 1812 Пруссия вымушено ся зучастнила походу Наполеона на Россию, а по его поражцѣ перешла до антифранцузской коалиции и брала участь в розгромѣ Наполеона. Подля рѣшень Вѣденьского конгреса Пруссия практично вернула собѣ територии сперед року 1803 и зыскала дакотры новы. В року 1834 Пруссия створила Мытну унию вшиткых германскых держав, окрем Австрии и Гамбурга. Фридрих Вилгелм IV. (панованя: 1840–1861) в револучных роках пробовав стати у чело зъединителного процеса на германском просторѣ, конкуруючи з Австриов. В року 1844 задусив повстаня в Шлезии, а по поражцѣ револуции 1848–1849 своим декретом утвердив конштитуцию, котра без змѣн была платна до року 1918. Як року 1857 Фридрих Вилгелм IV. достав мозковый удар, регентом ся став его брат Вилгелм Прусскый, котрый по смерти краля быв корунованый яко Вилгелм I. (панованя: 1861–1888).
Нѣмецке цѣсарство
В року 1862 на чело прусской влады став министер-предсѣдник Отто фон Бисмарк, котрый усиловно ся домагав панованя Пруссии меджи германскыма державами. Конфликт в парламентѣ, не дозволявшый политику захватчых войн и милитаризацию буджета, рѣшив так, же краль мать право хосновати грошѣ без буджета. Прусия зачала непрестанны войны за новы територии и свое панованя по вшиткой Германии (Датска война 1864, Австро-прусска война 1866). По успѣшном захватѣ територий в року 1867 была створена Сѣверонѣмецка конфедерация 17 нѣмецкых земель, а наступно Пруссия спровоковала и выграла силами конфедерации Франко-прусску войну 1870–1871, в ходѣ котрой были прилучены южногерманскы землѣ. Еще до конця войны, в януарѣ 1871 было выголошене Нѣмецке цѣсарство зоз 25 самостатных нѣмецкых земель. Прусскый краль быв разом и нѣмецкым цѣсарьом (што было зафиксоване в конштитуции), прусскый министер-предсѣдник разом цѣсарскым канцеларьом, а тыж прусскым министром загранича. Пруссия мала ещи иншы преференции, так же мож повѣсти, Пруссия не зачленила ся до цѣсарства, а фактично стала ся цѣсарством. При тому, на роздѣл од доста демократичной конштитуции цѣсарства, прусска конштитуция задержала конзервативный характер и трикласный выберанковый закон, подля котрого вшытко рѣшали 17,5% обывательства (найбогатша часть). Вшиткы пробы змѣнити тот порядок были блокованы. Бисмарк зостав при владѣ до року 1890, а цѣсарство завершило свою историю въедно з падом дома Гогенцоллернох в револуции року 1918.
Пруссия в медживойню
Поражка Нѣмецкого цѣсарства в Первой свѣтовой войнѣ и пад монархии Гогенцоллернох поклали зачаток процесу утраты доминованю Пруссии. Пруссия была перейменована на Вольный штат Пруссия (Freistaat Preussen), утратила найвеце з територии и стала ся назад роздѣлена на выходну и западну польскым клином, мала статус землѣ под владов Веймарской републикы. Але ещи все завзято боронила свои легислативны преференции, хоть и значно ограничены. По приходѣ ку владѣ Адолфа Гитлера в року 1933 прусска конштитуция была скасована, а парламент роспущеный, хоть Пруссия зоставала окремов земльов; влада Пруссии была одставлена, намѣсто того про администрацию Пруссии быв менованый цѣсарскый комисарь. В року 1934 Пруссия перестала екзистовати як окрема териториална единка.
Ликвидация Пруссии
В току Другой свѣтовой войны в року 1945 бывша Выходна Пруссия была занята Червенов армадов. Подля рѣшѣня Потсдамской конференции (1945) 2/3 територии Выходной Пруссии были переданы Польщи, 1/3 — СССР (в сучасности тото Калининградска область (Российска Федерация) и Клайпедскый край (Литва). 12. септембра 1990 подписаный Договор остаточного урегулованя територии зъединеной Германии, де она потвердила, же не мать жадны претензии на Выходну Пруссию.
В роках 1945–1946 Споенецка контролна рада рѣшала передачу позосталых територий Пруссии, што ся вывершило 25. фебруара 1947 принятьом Закона «О ликвидации Прусского штату».
Референции
Катеґорія:Заниклы штаты Германии Катеґорія:История Германии Катеґорія:Бывшы штаты
Генералный штатут про Подкарпатску Русь
История штатута
Документ быв приготовленый одповѣдно до межинародных завязок Чехословакии подля Сен-Жерменского мирного договора (1919). Приготовили го в октобрѣ 1919 министер внутра Антонин Швегла (Antonín Švehla) и дочасный администратор Подкарпатской Руси Ян Брейха (Jan Brejcha). Дня 7. новембра 1919 схвалила го чехословацка влада. Выголосив го в Ужгородѣ 18. новембра 1919 французскый генерал Едмон Еннок (Edmond Ennocque), найвысшый велитель окупачной чехословацкой легии, яко прокламацию дочасного военного администратора под ч. 26536/1919, а подписав го быв тыж дочасный цивилный администратор Подкарпатской Руси Ян Брейха. Настала вшак безпрецедентна ситуация, коли штатотворный правный акт ани не быв публикованый в урядной Зберцѣ законох и заряджѣнь.
29. фебруара 1920 была схвалена Конштитучна листина Чехословацкой републикы, в котрой была и клаузула о автономии Подкарпатской Руси. Ей законодарным органом мав быти Сойм, котрый мав право выдавати законы в языковой, школской и набоженской сферах. Але тоты законы еще потребовали подпис президента републикы, таксамо Конштитучный суд мав право рѣшати о платности або неплатности тых законох. Тото были одхылкы од установлѣнь Сен-Жерменского договора. Были и далшы одхылкы. Але теперь змѣненый генералный штатут заряджѣньом з дня 26. апрѣля 1920 ч. 356 Зберкы законох и заряджѣнь Чехословацкой републикы достав повну правну силу.
Зачаточны установлѣня
Официална назва края была подля штатута Подкарпатска Русь (Podkarpatská Rus), але при том была доволена и назва Русиния (Rusínsko).
Понеже границя зо Словакиев в дотогдышной Австро-Мадярщинѣ была внутриштатна рѣчь, штатутом была дочасно становена по рѣцѣ Уг.
За язык урядованя и школной выукы означили мѣстный народный русинскый язык, але была то дефиниция барз неточна и тото дало ся знати гнедь в школном року 1919/20.
Вшиткы клаузулы штатута мали быти остаточно дефинованы подкарпаторуськым Соймом, котрый мав быти скликаный в часѣ до трьох мѣсяци по формованю пражского парламента. В реалности Сойм не скликали аж в року 1938.
Але де факто владу справовав генерал Еннок и администратор Брейха без того, обы ся перед тым порадили з Директориев.
Змѣны подля конштитучной листины
Подля модификованого штатута намѣсто администратора теперь на челѣ автономной влады стояв губернатор, котрого меновав президент на пропозицию централной влады до того часу, покля ся не скличе Сойм. Губернатор мав право представляти Подкарпатску Русь на высшых мѣстах, меновати урядникох (окрем пошты, желѣзницѣ и мытницѣ). Цивилна справа была в руках вицегубернатора, котрый мав повинность информовати губернатора о своей чинности. Губернатор мог скасовати рѣшѣня вицегубернатора, але на то мав достати схвалѣня од централной влады. Намѣсто директории теперь была заведена Губерниална рада, до котрой 10 члены выберали старосты сел, а иншы 4 члены меновала централна влада. В пилных припадах мож было рѣшати и без выслуханя Губерниалной рады.
Взглядом на то, же вицегубернатор все быв Чех, меновала го централна влада и ей подлѣгав, мала централна влада справу Подкарпатской Руси певно контроловану.
Стримба (приток Вороны)
Стри́мба — рѣка в Украинѣ, в Ивано-Франковской области, лѣвый приток, належить до базену Днѣстра).
Ток рѣкы
Вытоком рѣкы ся поважуе суток потокох Велика Стримба и Мала Стримба, положеный на юг од мѣста Надворна и на сѣвер од села Стримба.
Выустюе до рѣкы Ворона, яко лѣвый приток на одстояню 8,4 км од ей устя, около Тисменицѣ.
Найвекшый приток Унява (лѣвый). Стримба тече через мѣсто Надворна, ай через веце сел, зашто ей вода не е екологично задоваляюча.
Закладны числа
Довжина рѣкы Стримба — 44 км, плоха базену — 130 км2. Спад рѣкы — 4 м/км.
Референции
Катеґорія:Рікы подля алфавиту Катеґорія:Рікы Україны Катеґорія:Рікы Европы
Августин Штефан (1893–1986)
Августин Штефан,  Stefán Ágoston, * 11. януара 1893, Порошково,  жупа Унг, Мадярске кральовство – † 4. септембра 1986, Филаделфия, Пенсилвания, США — педагог, урядник школства, политичный дѣятель украинской ориентации на Подкарпатской Руси.
Референции
Катеґорія:Державны урядници Катеґорія:Русиньскы політіци Катеґорія:Русиньскы педаґоґы
Кампот
Компот (фр. compote) — десертный напиток из фруктўв авать ягўд, авать отвар фруктўв в сиропі, и ищи смесь сухофруктўв авать сушеных ягўд и фруктўв, фруктôві авать ягôдні консервы.
Катеґорія:Напої
Риека
Риека,  Rijeka,   Fiume,  Sankt Veit am Flaum,  Vitopolis, Flumen — третий найвекшый город (по Загребѣ и Сплитѣ) и главный пристав Хорватии, културный центер западного региона, положеный на березѣ Ядранского моря в  Приморско-горанской жупѣ.
Полога
Город положеный на узкой ровнинѣ меджи Юлийскыми Алпами и Ядраном, ширячи ся горѣ убочами и по насыпныж зонах на березѣ моря. Меджинародне летиско Риека — на островѣ Крк.
История
Од XV. стороча належала Габсбургам. В року 1717 достала статус вольного приставу. В року 1776 прилучена ку хорватскым землям як части Мадярского кральовства, а в року1779 як самоуправна часть кральовства (corpus separatum). В роках 1797, 1805 захвачена французскым войском, в роках 1809–1813 входила в Иллирийскы провинции. В року 1848 назад передана ку хорватскым землям, по австро-мадярской догодѣ 1867 де-факто прилучена ку мадярскым землям. В року 1873 споена желѣзницьов з Будапештом. По роспадѣ Австро-Мадярщины (1918) была объектом дипломатичного боя и належала пятьом розличным штатам: Фиумскый вольный штат (1920–1924), Италия (1924–1942), Третий райх (1943–1945), Югославия (1945–1991), Хорватия (од 1991).
Газдовство
Морскый пристав Риека покрывать значну часть торгового перевоза держав Середньой Европы (оборот 9,4 млн. тон, 2011). Роповод «Адрия» (до Мадярщины) застачать ропов Риекску рафинерию (4,5 млн. тон сырой ропы рочно, найвекшу в Хорватии). Петрохемична фабрика DINA (на полиетилен, полистирол и др.). Традичны конарѣ промысла: лодярство (лодярня «3. Maj»: танкеры, хемовозы, контайнеровозы, морскы траекты) и оправа (лодярня «Viktor Lenac»). Продукция шифного обладунку. Фармацевтичный, деревообробный, потравиновый промысел (в том числѣ виноробство и переробка продуктох моря), одѣвный промысел и выроба ставебных материалох. В околицях Риекы — популарны морскы купелѣ.
Референции
Катеґорія:Населены пункты Хорватии
Лохово (Черемховскый район)
Лохово — село в Черемховском районѣ Иркутской области России. Административный центр комуниты Лоховское муниципальное образование (Иркутская область). Оддалене около 15 км на югозапад од районного центра Черемхово.
До комуниты окрем Лохова (960 ос.) входять тыж села Жмурова (301 ос.), Нены (293 ос.) и Табук (256 ос.)
Мартин
Мартин, стара назва Турчанскый Святый Мартин, — город в Словакии, обывательство около 60 тыс. особ (1984): строярскый, дереварскый, текстилный потравиновый, полиграфичный промысел, Словацкый народный музей.
История
Перва исторична упоминка походить з року 1284. Мартин грав велику историчну роль в народностном животѣ Словакох: ту взникла Матиця словенска (1863), котра бойовала за права, декларованы в Меморандумѣ словацкого народа — автономию, властный парламент, уряд, универзиту — котрый быв тыж подписаный в Мартинѣ (1861). Другый раз город записав ся до истории в року 1918, коли ту ся створила Словацка Народна Рада — высшый представителный орган  Словакох, который в Мартинской декларации утвердив идею сполочной чехословацкой републикы. XX. стороча в Мартинѣ было активнов добов розвою в промысловом секторѣ.
Економика
В року 2000 отворила ся фабрика Volkswagen, де нашли роботу 800 людей, але в часѣ рецесии в року 2008 число затрудненых упало до 600. Иншы великы промысловы заводы суть ŽOS Vrútky (желѣзниця) и Prefa Sučany (желѣзобетонны префабрикаты), датска компания ECCO (обув), полиграфична компания Neografia (експортуе продукцию до 15 штатох). Около 2000 людей суть затруднены в универзитной болници. Многы обывателе Мартина нашли роботу в сосѣдной Жилинѣ. В марцу 2018 мѣра безроботя была менше 4%, а в децембрѣ 2018 — менше 3%.
Референции
Катеґорія:Населены пункты Словакии
Булгарьска Вікіпедія
Булгарьска / Болгарьска Вікіпедія (Българска Уикипедия, Българоезична Уикипедия) — булгарьскоязычна часть Вікіпедії. Була створїня 6. децембра 2003 року.
Днём 1 2023 року Булгарьскый оддїл Вікіпедії обсягує  NaN статьиs. Зарегистрированы NaN участникs, з них  учинили даяку операцію за послїдны 30 днї. Обще число оправ выносить.
Одказы
Катеґорія:Языковы верзії Вікіпедії Катеґорія:Славяньскы Вікіпедії
Нагорный Карабах (република)
Република Наго́рный Караба́х ( Լեռնային Ղարաբաղի Հանրապետություն), инша тотожна официална назва — Република Арца́х ( Արցախի Հանրապետություն) — невызнаный штат на Южном Кавказѣ. Главный город — Степанакерт. Форма влады — президентска република.
История
Од року 1805 (а дефинитивно од 1813) Карабахске ханство было под владов Российской империи. По револуции 1917 националисты, подтриманы заграничнов интервенциев, спровоковали меджиетничны конфликты. Совѣтска влада, установлена в Карабаху в маю 1920, рѣшила проблему так, же 7. юла 1923 створила Нагорнокарабашску автономну область (НКАО) на територии Азербайджанской ССР. Отдѣлена од Арменской ССР на западѣ Карабахскым гребеньом, НКАО так ся стала меншинсков енклавов вдну Азербайджана и спокойно ся розвивала за многы десятьроча совѣтской влады. Але в року 1988 етничны Армены Нагорного Карабаха имили ся агитовати за передачу своей области под юрисдикцию Армении, против чого остро выступили як Азербайджанска ССР, так и централна влада СССР. По роспадѣ Совѣтской Унии в року 1991 конфликт ся выострив на войну, и карабашскы Армены, подтриманы силами Армении заяли векшу часть юго-западного Азербайджана, включно з териториов меджи енклавов и границями Армении. Наступны перегваряня — патроном котрых была Российска Федерация и мала быти так звана «Минска група», што наконець не была реализована — досягли лем догоду о перестанку стрѣляня в року 1994, котра, в основѣ, ся дотримовала. Але далшы догваряня ся компликовали тым, же самовыглашена в року 1992 независима Република Нагорный Карабах реализовала даколько независимых выберанок и референдум в року 2006, на котром была прията новая конштитуция. Азербайджан тоты поступы поважовав незаконныма подля меджинародного права, а независимость самовыглашеного енклавного штату не достала меджинародне вызнаня.
Днешна ситуация
До року 2020 границѣ Арцаху прилѣгали ку юговыходной граници Армении и сѣверной граници Ирану, днесь але Арцах лем енклава вдну Азербайджану, з Армениев споена узкым Лачинскым коридором, контролованым войсковым контингентом Российской Федерации. Зоз даколишных cca 11 450 km², што были под контролов Републикы Арцах, з ей територии зостали лем cca 3170 km².
Квас
Квас - кыслый напуй, котрый рôблят на основі броження из мукы и солода (ржаного, ячмінного) авать из сухого ржаного хлїба, даколи из добавлянням пахучых трав, меда, вощины; также готовит ся из бурака, фруктўв, ягўд. Квас хоснує ся не лем ги питя, но и являє ся основôв дїля класичный студеных похлебок росийськôй кухнї (окрошка, ботвынья и др.).
Катеґорія:Напої
Уг (приток Лаборця)
Уг (Уж, Uh, Ung) — рѣка в Закарпатской области Украины и в Словакии, лѣвый приток рѣкы Лаборець. Довжка току 133 км,  з того 21 км в Словакии.
Етимология назвы
О назвѣ рѣкы екзистуе велике число етимологичных теорий, як напр.:
Екзистуючы етимологичны теории найповнѣйше опрацовав языкознатель Кирил Галас, котрый выводить назву Ung од восточнороманского апелатива (пор. рум. unghiu, unghi «угол», котре ся стрѣчать и в топонимох).
Назвы Уг, Уж поважуе за штучно створены (о чом говорив уже историк и изглядователь русинской топонимии А. Петров), правдоподобно П. Й. Шафариком, котрый тыж вытворив назву Uhvar про город Ужгород. Подля Петрова, народнов русинсков назвов Уга была Рѣка або Ужанска Рѣка:
Краезнатель Петро Сова поважовав, же назва Уга мать староболгарске походжѣня.
Выхоснованя рѣкы
Рѣка служить як жерело питной воды про Великый Березный, Перечин и Ужгород, а мать и рекреачне значѣня.
В зачатку 1870-х межи Камяницьов и  Ужгородом быв выбудованый простолинийный сплавный канал про сплав дерева, котрый быв тяжкый по кривулястой рѣцѣ. Але неодовга ся в долинѣ Уга выставила желѣзниця, и сплав через канал став ся нерентабилный. В року 1923 чехословацкы енергетикы, скликаны до Ужгорода, рѣшили гидроенергию того канала выужити на выробу електрикы. На сплавном каналѣ выставили двѣ водны електрарнѣ, меншу (Оноковцѣ) и векшу (Ужгород); выставба коштовала подля проекту 27 млн. Кч.
Погранична рѣка
До року 1919 рѣка ся поважовала за природну границю межи Словакиев и Подкарпатсков Русьов. По року 1919 политикы Подкарпатской Руси домагали ся посунутя границѣ на запад. Дефинитивно границю посунув на запад СССР по прилучѣню Подкарпатской Руси. Днесь Уг е пограничнов рѣков лем на трьох куртых около 150-метровых одсѣках около села Пинковцѣ. В той локалитѣ Уг в надморской вышцѣ 100 м перетинать границю пять раз.
Референции
Катеґорія:Рікы Україны Катеґорія:Рікы Словакии Катеґорія:Рікы подля алфавиту Катеґорія:Рікы Европы
Тифус
Тифус, од τῦφος дым; мряка; запаморочѣня — зберна назва дакоторых инфекчных хворот, клиничныма проявами котрых суть порухы свѣдомости, запаморочѣня, пиля силной зимы и интоксикации.
Розличують тифус платкастый, typhus exanthematicus и черевный, enterotyphus, typhus abdominalis; епидемичный и ендемичный; зворотный,  typhus s. febris recurrens ай иншакы.
Филаделфия
Економика
Морскый пристав (накладовый оборот 58 млн. тон в року 1983). Важный транспортный узел, мать меджинародне летиско. Един з найвекшых промысловых центрох США, великый торговелно-финанчный и културный центер. Промысел вельоконарьовый. Розличны виды машинарства (выроба промыслового обладунку, авиачный, ракетно-козмичный, военный, лодярскый, автомобиловый, електротехничный, радиоелектронный промысел, выроба контролных и мѣряючых пристройох, желѣзничных вагонох и локомотив; хемичный промысел (включно з. хемико-фармацевтичным, выробов райбалных средкох, лакох и фарб, нафтохемии), найвекшый на Атлантичном березѣ США центер спрацьованя ропы, потравинарство, одѣвна выроба, полиграфия, целулозно-папѣрьовый, скляный, текстилный промысел, выроба бутору.
Тифус
Платкастый тифус в минулости быв мѣтлов людства, окреме в часѣ турецкых войн, в часѣ Наполеоновскых войн выступав як епидемия в России, Ираку, в дакотрых нѣмецкых крайох, ендемично в Галичинѣ. Ку взнику хвороты приспѣвають тяжкы социалны и гигиеничны обстояня: худобность, голод, нечистота, переповнены бываня, тѣлесна слабость. Тото ся указуе быти причинов лютованя хвороты в часѣ войн, в темницях, на шифах.
Филаделфия
Култура, атракции
Мать метро, универзиты, театры, музеи, академию умѣлства. Розвита туристика. При городѣ тыж положена военна морска база.
Тифус
Тото група подобных хворот, причиненых розличныма видами бактерии рикетсии, котры выпущають токсины в кровь. Бактерии ся переносять вушами, блохами и клѣщами. Инкубачна доба од инфекции до появы первых симптомох 8–12 днѣ; симптомы: силный боль головы, зима, тряска, боль в крижах и клубах — приходять наглѣ. На третий – четвертый день хвороты наступать делирий, а в том часѣ указують ся тыж червены вымѣткы (roseola) на торзѣ, шии, руках и ногах. Смертность при епидемиях сягать 30–50%.
Филаделфия
История
Основаный в року 1682. В Филаделфии в року 1776 выглашена независимость США. В роках 1790–1800 ту быв главный город державы.
Тифус
Референции
Катеґорія:Инфекчны хвороты
Концентрачный лагер
Нацистичны лагры и терминология
Найвекшу злу славу меджи концентрачныма лаграми достали нацистичны лагры смерти, котры служили про Голокауст. Одколи тото было объявлене, понятя концентрачный лагер звязують з тираньом, голодованьом, нученов роботов и забивством. В сучасности тот термин ся хоснуе лем в том вызнамѣ. Ани една влада або организация нигда не назве свой объект такым — намѣсто того повѣсть: «интерначный лагер», «лагер переселеных», «центер задержаня», або дашто таке без огляду на реалны условия в лагру, котры можуть ся в значной мѣрѣ мѣняти. Многораз концентрачны лагры мали злы условия про житя, чого резултатом было велике число умерлых, независимо од того, ци было тото плановане.
Кирил Галас
Кирил Галас, *4. апрѣль 1921, Иза Хустского округу Подкарпатской Руси – †5. августа 1995, Ужгород, Украина — поет, педагог, лингвиста, литературознатель.
Литературна творба
Вершы зачав писати од року 1939, в гимназии, по русскы. Йому належали псевда Красин, М. Дрозд, К. Вершан, криптонимы М. Д., Г. К. Публиковав ся в новинцѣ Русское слово, в Литературной недѣли, в колективных зберьках 12 (1940), Будет день (1941, передслово Пет­ра Линтура; тут были де­вять по­е­зий и два повѣданя К. Га­ла­са).
В Будапештѣ в часѣ штудий въедно з Йосифом Архийом належав до групы штудентох, котры под вплывом лекций професора Иштвана Кньежи перешли на украинофилску ориентацию. В року 1943 Подкарпатске Общество Наук спонзоровало выданя колективной поетичной зберкы Перед сходом трьох авторох, Й. Архия, Ю. Барвѣнка (Ю. Керекеша) и К. Вершана (К. Галаса), котры зачали писати по украинскы. Лем една мадярска новинка позитивно оцѣнила тоту зберку, а была то социал-демократична Népszava. Од року 1944 його скоршы поезии ся появляють в антологиях и ретроспективных зберьках, а в совѣтскый час лем зрѣдка в областной периодицѣ.
Михайло Поливка
Михайло Поливка (*10. марец 1868, Бережничка, жупа Земплин, Мадярске кральовство — †12. марец, 1944, Руски Керестур, Вайдашаг, Мадярске кральовство) — педагог и школный администратор серед Русинох Войводины, автор учебникох, дѣточый писатель, публициста.
Биография
Михайло Поливка родив ся в учительской фамилии. Дѣтство прожив в Буковци. Як и его старшый брат, Иван, выбрав собѣ ити слѣдами отця. Абсолвовав Ужгородску грекокатолицку гимназию (1882-1890). Учительовав у Великом Липнику и Дреници.
Кирил Галас
Научны публикации
12 научных публикаций К. Галаса появили ся еще в роках 1942–1944 в Литературной недѣли, котру выдавало Подкарпатске Общество Наук. Тоты суть з такых тем: З добы роботы в УжДУ лишив понад 100 научных публикаций. Меджи нима:
Референции
Катеґорія:Лингвисты Катеґорія:Педаґоґы
Михайло Поливка
Биография
Умер и погребеный в Руском Керестурѣ. Михайла Поливку спoминaють в русинскых селах Войводины межи тыма, што «з русинскым нaрoдoм oстaли вѣчнo».
Педагогична и народовецка робота
В Руском Керестурѣ до року 1918 Михайло Поливка быв управительом Державной школы. Школа была зряджена намѣсто бывшой конфесийной школы, на церковном поземку, а понеже мала статус державной, выуковый язык быв мадярскый, а русинскый язык ся занедзбовав, и тот стан требало змѣнити. 2. юла 1919 было основане Руске народне просвѣтне дружство (РНПД), котре мало еднов из главных задач выпуск русинскых учебникох. Михайло Поливка активно взяв ся за тоту задачу. В року 1920 вышла его ''Читанка за III. и IV. класу южно-руских основних школох'', доповнене выданя вышло в року 1924. Въедно з предсѣдательом РНПД о. Михайлом Мудри в року 1921 выпустили Буквар за южно-руски основни школи, котрый мав еще перевыданя в роках 1925 и 1929.
Поливка написав еще даколько дѣточых повѣдань, новинковых статей на педагогичны темы и курту историю школы Руского Керестура (1933-1934). Тексты Поливкы были написаны бесѣдным языком войводинскых Руснакох, традичнов карпаторусков орфографиев.
За многорочну плодну педагогичну роботу краль Югославии вызнаменав го титулом и медальов Прикладный учитель Югославии.
Референции
Катеґорія:Русиньскы педаґоґы‎ Катеґорія:Русиньскы писателї
Сок
Сок — уто рідкый пищевый прôдукт, полученный у ризультаті отжима съедобных достиглых плодўв овощных авать фруктовых культур. Сок популярный практичиськы у всіх странах миру. Найбўльше распространені сокы, выжаті из съедобных плодўв доброкачественных, достиглых фруктўв и овощий. Однако существувт сокы, получині из стебиля, кôрнів, листя усякых употребляемых в пищу трав (например, сок из стебиля сельдерея, сок из стебиля цукрового тростника). Сокы из винограда и вишни считавут ся соками из почти єднакым составом. Из точкы зрения потребитилўв, сокы традиционно ділят на три вида: Свіжовыжатый (свіжоотжатый) сок. Сок, котрый произвôдят в присутствії потребитилўв из пôмічув ручнôй авать механічнôй обработкы плодўв авать другых частин ростлин;
Сок прямого отжима. Сись сок, изготовленный из доброкачественных достиглых фруктўв и овощів, прошедшый пастеризацію и разлитый в асептичискі пакеты авать скляну тару.
Востановленный сок. сок, произведенный из концентрированного сока и питнôй воды, котрый поступат к продажу у асептичиськўй упакôвці.
Фруктôві сокы
Содержат вшиткі питатильні  вещества плодўв (углеводы, органічні кислоты, минеральні сôлі, витамині, пектинôві и ароматичні вещества) и легко усваивавт ся організмом
- Абрикосовый сок
- Апельсиновый сок
- Виноградный сок
- Гранатовый сок
- Сливовый сок
- Яблочный сок
Ягôдні сокы
- Сок крыжôвника
- Сок чорнôй смородины
Овочиві сокы
- Моркôвный сок
- Бураковый сок
- Томатный сок
- Дынный сок
Сокы дерев
- Кленовый сок
Катеґорія:Напої